CELEX: 32020R0581
Language: da
Date: 2020-04-27 00:00:00
Title: Kommissionens gennemførelsesforordning (EU) 2020/581 af 27. april 2020 om ændring af gennemførelsesforordning (EU) 2018/659 om betingelserne for indførsel til Unionen af levende dyr af hestefamilien og af sæd, æg og embryoner herfra (EØS-relevant tekst)

28.4.2020   
               
               
                  DA
               
               
                  Den Europæiske Unions Tidende
               
               
                  L 133/52
               
            
         KOMMISSIONENS GENNEMFØRELSESFORORDNING (EU) 2020/581
         af 27. april 2020
         om ændring af gennemførelsesforordning (EU) 2018/659 om betingelserne for indførsel til Unionen af levende dyr af hestefamilien og af sæd, æg og embryoner herfra
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (1), særlig artikel 17, stk. 3,
         under henvisning til Rådets direktiv 2009/156/EF af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (2), særlig artikel 12, stk. 1 og 4, artikel 13, stk. 2, og artikel 16 og artikel 19, litra b), og
         ud fra følgende betragtninger:
         
                     (1)
                  
                  
                     Ved Kommissionens gennemførelsesforordning (EU) 2018/659 (3) fastsættes betingelserne for indførsel til Unionen af levende dyr af hestefamilien og af sæd, æg og embryoner herfra. Den fastsætter listen over de tredjelande, fra hvilke medlemsstaterne kan indføre dyr af hestefamilien og af sæd, æg og embryoner fra dyr af hestefamilien samt de dyresundhedsmæssige krav og de krav vedrørende udstedelse af certifikater, der gælder for sådanne indførsler.
                  
               
                     (2)
                  
                  
                     De dyresundhedsmæssige krav vedrørende import af dyr af hestefamilien til Unionen er fastlagt ved direktiv 2009/156/EF. Det fastsættes, at import af dyr af hestefamilien til Unionen kun er tilladt fra tredjelande eller dele af tredjelandes område, der har været frie for snive (Burgholderia mallei) i mindst seks måneder.
                  
               
                     (3)
                  
                  
                     Den 25. december 2019 anmeldte Tyrkiet via systemet for anmeldelse af dyresygdomme et tilfælde af snive, der blev bekræftet den 4. december 2019 hos en hest på øen Büyükada, Istanbul-provinsen, Tyrkiet. Indførsel til Unionen af dyr af hestefamilien og af avlsmateriale fra dyr af hestefamilien fra Tyrkiet bør suspenderes i en periode på mindst 6 måneder. Det er derfor nødvendigt at ændre oplysningerne vedrørende Tyrkiet i bilag I til gennemførelsesforordning (EU) 2018/659.
                  
               
                     (4)
                  
                  
                     Der er blevet etableret en ny ridebanespringningsliga i De Forenede Arabiske Emirater under det internationale rideforbund (Fédération Equestre Internationale), som omfatter kvalifikationstests til Show Jumping World Cup. På baggrund af dyresundhedsgarantier fra De Forenede Arabiske Emirater er det berettiget, at rækken af ridebanespringningskonkurrencer i De Forenede Arabiske Emiraters internationale ridebanespringningsliga tilføjes til listen over arrangementer, i forbindelse med hvilke genindførsel til Unionen efter midlertidig udførsel i en periode på mindre end 90 dage er tilladt. Det er derfor nødvendigt at ændre standardsundhedscertifikatet og standarderklæringen i bilag II, del 2, afsnit B, kapitel 1, til gennemførelsesforordning (EU) 2018/659.
                  
               
                     (5)
                  
                  
                     Gennemførelsesforordning (EU) 2018/659 bør derfor ændres.
                  
               
                     (6)
                  
                  
                     For at undgå en negativ indvirkning på handelen er det nødvendigt at fastsætte en overgangsperiode, der løber indtil den 31. oktober 2020, inden for hvilken dyresundhedscertifikater, der udstedes i overensstemmelse med gennemførelsesforordning (EU) 2018/659 som ændret ved gennemførelsesforordning (EU) 2019/2147 (4), accepteres, forudsat at de er udstedt inden den 21. oktober 2020.
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            I Kommissionens gennemførelsesforordning (EU) 2018/659 foretages følgende ændringer:
            
                        1)
                     
                     
                        I bilag I ændres angivelsen for Tyrkiet som angivet i bilag I til denne forordning.
                     
                  
                        2)
                     
                     
                        Bilag II, del 2, afsnit B, kapitel 1, erstattes af teksten i bilag II til denne forordning.
                     
                  
         
            Artikel 2
            Indtil den 31. oktober 2020 giver medlemsstaterne tilladelse til genindførsel til Unionen af registrerede heste, der ledsages af det relevante dyresundhedscertifikat udarbejdet i overensstemmelse med standardsundhedscertifikatet i del 2, afsnit B, kapitel 1, eller del 3 i bilag II til gennemførelsesforordning (EU) 2018/659 som ændret ved gennemførelsesforordning (EU) 2019/2147, forudsat at det relevante dyresundhedscertifikat blev udstedt inden den 21. oktober 2020.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 27. april 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EFT L 268 af 14.9.1992, s. 54.
         
            (2)  EUT L 192 af 23.7.2010, s. 1.
         
            (3)  Kommissionens gennemførelsesforordning (EU) 2018/659 af 12. april 2018 om betingelserne for indførsel til Unionen af levende dyr af hestefamilien og af sæd, æg og embryoner herfra (EUT L 110 af 30.4.2018, s. 1).
         
            (4)  Kommissionens gennemførelsesforordning (EU) 2019/2147 af 28. november 2019 om ændring af gennemførelsesforordning (EU) 2018/659 om betingelserne for indførsel til Unionen af levende dyr af hestefamilien og af sæd, æg og embryoner herfra (EUT L 325 af 16.12.2019, s. 99).
      
      
         
            BILAG I
            I bilag I til gennemførelsesforordning (EU) 2018/659 affattes i listen over tredjelande og dele af tredjelande, fra hvilke medlemsstaterne tillader indførsel af sendinger af dyr af hestefamilien og af sæd, æg og embryoner herfra, oplysningerne vedrørende Tyrkiet således:
            
               
                           »TR
                        
                        
                           Tyrkiet
                        
                        
                           TR-0
                        
                        
                           Hele landet
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                            
                        
                     
                           TR-1
                        
                        
                           Provinserne Ankara, Edirne, Istanbul, Izmir, Kirklareli og Tekirdag
                        
                        
                           E
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —«
                        
                        
                            
                        
                     
         
      
      
         
            BILAG II
            Del 2, afsnit B, kapitel 1, i bilag II til gennemførelsesforordning (EU) 2018/659 affattes således:
            
               »Kapitel 1
               
               Standardsundhedscertifikater og standarderklæringer til brug ved genindførsel til Unionen af registrerede heste til konkurrencer efter midlertidig udførsel for højst 90 dage med henblik på deltagelse i hestearrangementer i Det Internationale Rideforbunds regi
               (arrangement til forberedelse af De Olympiske Lege, De Paralympiske Lege, World Equestrian Games, Asian Equestrian Games, American Equestrian Games (herunder PanAmerican Games, South American Games, Central American Games og Caribbean Games), Endurance World Cup i De Forenede Arabiske Emirater, LG Global Champions Tour og United Arab Emirates International Show Jumping League)